
Crkveni dokumenti 

Zbirka službenih izjava crkvenog Učiteljstva, drevnih kršćanskih spisa i zapisa 
ranokršćanske Predaje 


srijeda, 4. ožujka 2009. 

Ranokršćanska svjedočanstva vjere u 
Presveto Trojstvo 


"Pošto ste sve to prije rekli, krstite u ime Oca i Sina i Duha Svetoga, u tekućoj 
vodi... A u pomanjkanju i jedne i druge, izlij triput vodu na glavu u ime Oca i 
Sina i Duha Svetoga." 

(Didahe, 7,1 [70. god.]) 

"Crkvi u Efezu u Aziji... izabran kroz istinsku patnju voljom Oca i Isusa Krista, 
našega Boga" 

(Ignacije Antiohijski, Poslanica Efežanima, 1 [110. god.]) 

"Jer naš je Bog, Isus Krist, začet od Marije prema Božjem planu: od sjemena 
Davidova, to je istina, ali i po Duhu Svetom" 

(Isto, 18, 2) 

"Dokazat ćemo da ga obožavamo s razlogom; jer smo naučili da je on Sin 
samog istinitog Boga, da ima drugo mjesto i da je Duh proroštva treći. Zbog 
toga nas optužuju za ludost, govore da pridajemo raspetom čovjeku drugo 
mjesto do nepromjenjivog i vječnog Boga, Stvoritelja svih stvari, no oni ne 
poznaju otajstvo koje u tome počiva" 

(Justin Mučenik, Prva apologija 13, 5-6 [151. god.]) 

"Svojstvo je Boga, najvećeg i svemogućeg i živoga Boga, ne samo da bude 
svugdje, nego također i da sve vidi i čuje; jer ne može ga se nikako ograničiti na 
neko mjesto... Tri dana prije nego su stvorena svjetlila predstavljaju sliku 
Trojstva; Boga, njegove Riječi i njegove Mudrosti" 

(Teofll Antiohijski, Autoliku, 2,15 [189. god.]) 

"Jer Crkva je, premda raširena po čitavom svijetu sve do kraja zemlje, od 
apostola i njihovih učenika primila vjeru u jednoga Boga, Oca Svemogućega... i 
u jednoga Isusa Krista, Sina Božjega, koji je postao tijelom radi našega 
spasenja, i u Duha Svetoga.” 

(Irenej, Protiv krivovjerja, 1,10,1 [189. god.]) 

"Mi doista vjerujemo da postoji samo jedan Bog, no vjerujemo da unutar ovog 
raspoređaja, ih, kako ga nazivamo, ekonomije (oikonomia), postoji Sin ovoga 
jedinog Boga, njegova Riječ, koji je proizišao iz njega i kroz kojeg su sve stvari 
stvorene i bez kojeg ništa nije stvoreno... Vjerujemo da ga je [Sin] po Ocu 
poslao dolje, prema svojem obećanju, Svetog Duha, Branitelja (Parakleta), 
posvetitelja vjere onih koji vjeruju u Oca i Sina i u Duha Svetoga... Ovo pravilo 
vjere prisutno je od početka evanđelja, čak i prije najranijih krivovjeraca" 

(Tertulijan, Protiv Prakseja, 2 [216. god.]) 

"I u isto vrijeme otajstvo ekonomije je dobro čuvano, jer je jedinstvo 
raspoređeno u Trojstvu. Poredano, troje su Otac, Sin i Duh. Oni su troje, 
međutim, ne u stanju, nego u stupnju; ne u biti, nego u formi; ne u moći, nego u 
vrsti; istobitni, jednog stanja, jedne moći, jer on je jedan Bog čiji su stupnjevi, 
forme i vrste ubrajane u ime Oca i Sina i Duha Svetoga" 

(Isto) 

"Imaj uvijek na umu pravilo vjere koju ja ispovijedam i kojem nosim 
svjedočanstvo da su Otac i Sin i Duh nerazdvojivi jedan od drugoga i onda ćeš 
shvatiti što pod tim mislim. Pripazi sada, kažem da je Otac drugi (različit), Sin je 
drugi i Duh je drugi. Ovu izjavu mogu krivo shvatiti neuke ih krivo poučene 
osobe, kao da to ima značiti različitost i tu različitost shvatiti kao odvojenost 
između Oca, Sina i Duha Svetoga" 

(Isto, 9) 

"Tako sveza Oca u Sinu i Sina u Branitelju čini tri povezane osobe koje se ipak 
razlikuju jedna od druge. One tri su jedne biti, ali ne jedna osoba, kao što je 
rečeno: "Ja i Otac jedno smo."(Iv 10,30), s obzirom na jedinstvo biti, a ne 
jednosti broja" 

(Isto, 25) 

"Mi ne drž im o do onoga što krivovjerci zamišljaju: da se neki dio Božjeg bića 
pretvorio u Sina i da je Otac stvorio Sina iz ničega, to jest, iz bića koje je izvan 
njega samog, tako daje postojalo vrijeme kada ga [Sina] nije bilo" 

(Origen, Temeljne istine, 4, 4,1 [225. god.]) 

"Ne, odbacujući svaku sugestiju tjelesnosti, držimo da su Riječ i Mudrost 
rođene od nevidljivog i bestjelesnog Boga, bez sudjelovanja ikakvog tjelesnog 
bića... izraz, kojeg upotrebljavamo, međutim, da nikada nije bilo vremena kada 
nije postojao, valja uzeti s određenim tumačenjem. Upravo su riječi "kad" i 
"nikad" izrazi za vremenitost, dok sve rečeno za Oca, Sina i Svetoga Duha treba 
shvatiti kao nadilaženje svega vremena, svih doba i sve vječnosti" 

(Isto) 

"Jer samo Trojstvo nadilazi svaki smisao, u njemu se može shvatiti ne samo ono 
vremenito, nego i vječno. Sve ostale stvari, doista, koje se nalaze izvan 
Trojstva, treba mjeriti vremenom i dobima" 

(Isto) 

"Sama Božja Riječ je od Boga samoga, stoga je Riječ Bog, a biće Božje biće. S 
druge strane, svijet je stvoren iz ničega, stoga on nije Bog" 

(Hipolit, Pobijanje svih krivovjerja, 10, 29 [228. god.]) 

"Pismo ističe Krista kao Boga, upravo koliko ističe samog Boga kao čovjeka. 
Isto toliko opisuje Isusa Krista kao čovjeka, koliko Krista Gospodina opisuje 
kao Boga. Jer ne ističe da je on samo Sin Božji, nego isto tako i Sin Čovječji; 
niti kaže samo Sin Čovječji, nego je također uobičajeno o njemu govoriti kao o 
Sinu Božjemu. Budući da je od dvoga, on je oboje, osim uko lik o bi bio samo 
jedno, onda ne bi mogao biti drugo. Jer sama narav nalaže da moramo vjerovati 
da je čovjek koji je od čovjeka, jednako tako ta ista narav nalaže da moramo 
vjerovati da je Bog koji je od Boga... Neka oni, stoga, koji čitaju da Isus Krist 
Sin Čovječji jest čovjek, neka isto tako pročitaju da je isti Isus nazvan, također, 
Bogom i Sinom Božjim" 

(Novacijan, O Trojstvu, 11 [235. god.]) 

"Nadalje, mogao bih se prigodno obratiti on im a koji dijele, komadaju i 
uništavaju najsvetiji navještaj Božje Crkve, čineći od toga [Trojstva] doista, tri 

moći, različite supstancije i tri vrhovna boga... [Neki krivovjerci] naviještaju da 
postoje, na neki način, tri boga, kada dijele sveto jedinstvo u tri supstancije 
strane jedna drugoj i potpuno odvojene 

(Papa Dionizije, Pismo Dioniziju Aleksandrijskom, 1 [262. god.]) 

"Stoga, sveto Trojstvo mora biti skupljeno i doneseno zajedno u jedno, najviše, 
kao što jest, mislim na svemogućeg Boga svega stvorenog,... Hula je,i to ne 
uobičajena, nego najgora, reći da je Sin, u svakom pogledu, rukotvorina 
[stvorenje]... No, ako je Sin postao [stvoren], bilo je vrijeme kada ova svojstva 
nisu postojala, i, prema tome, bilo je vrijeme kad je Bog bio bez njih, što je 
krajnje besmisleno" 

(Isto, 1-2) 

"Stoga, niti možemo odvajati na tri vrhovna boga to čudesno i božansko 
jedinstvo... Nego, moramo vjerovati u Boga, Oca Svemogućega i u Krista 
Isusa, njegova Sina, i u Duha Svetoga; te da je Riječ sjedinjena s Bogom svega 
stvorenoga. Jer, on kaže, "Ja i Otac jedno smo" i "Ja sam u Ocu i Otac u meni"" 

(Isto, 3) 

"Jedan je Bog... Trojstvo je savršeno, u slavi i vječnosti i autonomiji, niti 
podijeljeno, niti otuđeno. Stoga nema ničega bilo stvorenog, bilo podređenog u 
Trojstvu; niti čega stavljenog iznad, kao da bi u nekom prijašnjem razdoblju 
nešto ne postojalo i onda u nekom kasnijem razdoblju bilo uvedeno. I stoga, niti 
je ikad Sin bio odsutan od Oca, niti je Duh od Sina; nego bez razlike i promjene, 
isto Trojstvo uvijek ostaje isto" 

(Grgur Čudotvorac, Ispovijest vjere, [265. god.]) 

"Himni s Otkrivenjem i Psal mim a Božjim [Patrik] pjeva i iznosi isto za 
izgradnju Božjeg naroda. Ovaj zakon on drži u Trojstvu svetog Imena i naučava 
o jednoj biti u tri osobe" 

(Sehnal Irski, Himni u pohvalu sv. Patrika, 22 [444. god.]) 

"Danas vežem na sebe jaku snagu zazivanja Trojstva - vjera u Trojstvo u 
jedinstvu, Stvoritelja svega stvorenog" 

(Patrik Irski, Štit na prsima sv. Patrika, 1 [447. god.]) 

"Nema drugog Boga, niti ga je bilo do sada, niti će ga biti od sada, osim Boga 
Oca nerođenoga, bez početka, u kojem sve počinje, koji uzdržava sve stvari, 
kao i njegova Sina Isusa Krista kojeg isto tako ispovijedamo da je uvijek bio s 
Ocem - prije početka svijeta... Isus Krist je Gospodin i Bog u kojeg 
vjerujemo... i koji je na nas preobilno izlio Svetog Duha... kojeg ispovijedamo i 
klanjamo mu se kao jednom Bogu u Trojstvu svetog imena" 

(Isti, Ispovijest sv. Patrika, 4 [452. god.]) 

Božanstvo Isusa Krista 

Primat rimskog biskupa (pape) 
Petrovo prisustvo u Rimu 
Svetkovanje dana Gospodnjeg 
Marijino trajno djevičanstvo 
Štovanje svetaca i anđela 


Broj posjeta 





Free Site Counters 


6 of 6 


26.3.2015 0:00 




